कति भद्र छन् हाम्रा मेयर भने जोसुकैले जतिसुकै गाली गरे पनि मुसुमुसु हाँसिरहन्छन्, कहिल्यै रिसाउँदैनन् । चर्को बोल्दैनन्, झर्को मान्दैनन् । यहाँभन्दा बढी के गर्न सक्छ एउटा मेयरले रु विकास, निर्माण, सरसफाइ इत्यादि हुनुपर्ने भन्ने कुरा हो भने त्यो त संसारका अरूअरू मेयरहरूले गरेकै छन् नि, हाम्रैले किन गर्नुपर्‍यो ! काठमाडाैँ सहरको इतिहास, परम्परा, कला, संस्कृति नै भिन्नै छ, मौलिक छ । यसको आफ्नै पहिचान छ । यसका आफ्नै खाल्डाखुल्डी छन्, आफ्नै धूलोधूवाँ छ । आफ्नै अस्तव्यस्तता र साँघुरोपन छ । यी हजार विसंगतिमाझ पनि हाम्रा मेयर मुसुमुसु हाँसिरहन्छन् । महानगरजस्तै मेयर पनि मौलिक र छुट्टै छन्, अद्वितीय छन् ।
